proxectonos/corpus_dominio_legal_administrativo_tmp huggingface dataset:
EXTRACTO DA CONVOCATORIA DE SUBVENCIÓNS DIRIXIDAS ÁS CONFRARÍAS DE PESCADORAS E PESCADORES, FEDERACIÓN DE CONFRARÍAS E ÁS AGRUPACIÓNS DE MARISCADORAS DA PROVINCIA DE PONTEVEDRA PARA INVESTIMENTOS DURANTE O EXERCICIO 2020.
ADMINISTRACIÓN LOCAL — Provincial — Deputación Provincial (Subvencións e axudas, 16/03/2020)

De conformidade co previsto nos artigos 17.3. b e 20.8. a da Lei 38/2003, de 17 de novembro, Xeral de Subvencións, publícase o extracto da convocatoria cuxo texto completo pode consultarse na Base de Datos Nacional de Subvencións ( http://www.pap. minhap. gob. es/ bdnstrans/index ): Poderán solicitar estas axudas tanto as confrarías de pescadoras e pescadores coma a federación de confrarías ou as agrupacións de mariscadoras, co requisito nos tres casos de que estean legalmente constituídas e que pertenzan á provincia de Pontevedra. Subvencións para apoiar ás confrarías, á federación e ás agrupacións de mariscadoras en proxectos e actuacións que teñan como obxecto: a comercialización e valorización das producións, a formación técnica e asesoramento, divulgación e posta en uso das novas tecnoloxías, das enerxías renovables e do aforro enerxético, material para a vixilancia das producións, construcións, equipamentos, instalacións, reparacións en edificios, mantemento dos locais das confrarías e lonxas, e outros investimentos que sirvan para mellorar os servizos prestados ás súas persoas asociadas. Bases de subvencións aprobadas por acordo da Xunta de Goberno da Deputación Provincial de Pontevedra do 21 de febreiro de 2020, Bases de Execución do Orzamento Provincial do ano 2020, Lei 38/2003, Xeral de Subvencións, R. D. 887/2006, que aproba o regulamento da Lei Xeral de Subvencións, Ordenanza xeral de subvencións da Deputación de Pontevedra, e demais lexislación de aplicación. Subvencións para investimentos 250.000,00 € O prazo para presentar as solicitudes será dun mes contado desde o día seguinte ao da publicación da convocatoria e do seu extracto no Boletín Oficial da Provincia de Pontevedra (BOPPO). Pontevedra, a 12/03/2020
APROBACIÓN INICIAL DA ORDENANZA FISCAL REGULADORA DA TAXA POLO SERVIZO DE REDE DE SUMIDOIROS
ADMINISTRACIÓN LOCAL — Municipal — Neves, As (Ordenanzas e Regulamentos, 02/12/2020)

Aprobada inicialmente a ORDENANZA FISCAL REGULADORA DA TAXA POLO SERVIZO DE REDE DE SUMIDOIROS, por Acordo do Pleno de data 24 de novembro de 2020, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de trinta días, a contar desde día seguinte á inserción deste anuncio en o Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://concelloasneves.sedelectronica. gal]. No caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza. DOCUMENTO ASINADO ELECTRONICAMENTE
APROBACIÓN DO PADRÓN DE AUGA 2020 3T
ADMINISTRACIÓN LOCAL — Municipal — Pontecesures (Recadación, 20/10/2020)

Tendo sido aprobado por Decreto de Alcaldía de data 2 de outubro de 2020 o padrón de auga correspondente ao 3º trimestre de 2020, queda este exposto ao público no taboleiro de anuncios do Concello polo prazo de un mes, a contar desde a publicación desde edicto no “Boletín Oficial da Provincia”, en cuxo período poderá formularse ante o mesmo órgano que ditou o recurso de reposición previo ao recurso contencioso-administrativo. Así mesmo faise saber que, sen prexuízo das reclamacións que puideran presentarse contra o citado padrón, o prazo de ingreso en período voluntario para o pagamento das cotas contidas no mesmo será de 60 días a contar desde a súa publicación no BOP. Durante dito período voluntario poderá efectuarse o pagamento das mesmas a través de domiciliación bancaria e/ou entidades colaboradoras. A falla de pago no período voluntario suporá a esixencia de canon da auga directamente ao contribuínte pola vía de prema pola Consellería competente en materia de Facenda da Xunta de Galicia. A repercusión do canon da auga poderá ser obxecto de reclamación económico-administrativa ante o Órgano Económico_Administrativo da Comunidade Autónoma de Galicia no prazo de un mes desde que se entenda producida a notificación. O que se fai público para xeral coñecemento. Pontecesures, 02/10/2020 O alcalde Juan Manuel Vidal Seage
APROBACIÓN DEFINITIVA DUNHA SUBVENCIÓN NOMINATIVA PARA 2019
ADMINISTRACIÓN LOCAL — Municipal — Redondela (Subvencións e axudas, 06/07/2020)

Trala aprobación definitiva do acordo do Pleno do Concello de Redondela, con data do 27 de febreiro de 2020, de aprobación dunha subvención nominativa para o exercicio 2020, publícase cumprindo o previsto no artigo 169.1 do Real Decreto Lexislativo 2/2004, do texto refundido da Lei reguladora das Facendas Locais trala súa exposición pública e sen que se presentasen reclamacións. PARTIDA: 3341A.48900 BENEFICIARIO: Asociación Cultural Xente Titiriteira IMPORTE: 56.000,00 Publícase para os efectos previstos na lexislación citada, facendo constar que contra a aprobación definitiva poderá interpoñerse un recurso contencioso-administrativo, segundo o disposto no artigo 171 do Real decreto lexislativo 2/2004, do texto refundido da Lei reguladora das Facendas Locais, no prazo de dous meses que contarán a partir da publicación no Boletín Oficial da Provincia.
SUBVENCIÓNS CONCEDIDAS POLO SERVIZO DE COHESIÓN SOCIAL E XUVENTUDE DURANTE O MES DE DECEMBRO DE 2019
ADMINISTRACIÓN LOCAL — Provincial — Deputación Provincial (Subvencións e axudas, 04/02/2020)

En conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de decembro de 2019 e que tramitou o Servizo de Cohesión Social e Xuventude da institución provincial. Pontevedra, 17 de xaneiro de 2020.—A deputada delegada, Olga María García Ballesteros.—O secretario, Carlos Cuadrado Romay.
LEVANTAMENTO DAS ACTAS PREVIAS Á OCUPACIÓN PARA A EXPROPIACIÓN DOS BENS E DEREITOS NECESARIOS PARA EXECUTAR O «PROXECTO PÚBLICO DE URXENCIA E EXCEPCIONAL INTERESE PARA A AMPLIACIÓN DAS INSTALACIÓNS DO INSTITUTO FERIAL DE VIGO (IFEVI)»
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Outros documentos, notificacións e informacións públicas, 07/12/2020)

O Consello da Xunta de Galicia, na sesión que tivo lugar en San Caetano con data do 26.11.2020, prestou aprobación -a proposta da Vicepresidencia segunda e Consellería de Economía, Empresa e Innovación- ao PROXECTO PÚBLICO DE URXENCIA OU EXCEPCIONAL INTERESE, A SEGUNDA AMPLIACIÓN DA FUNDACIÓN INSTITUTO FERIAL DE VIGO E POLO QUE SE DECLARA A URXENICA DE EXPROPIACIÓN E A PREVALENCIA DO PROXECTO. Deste xeito, tendo coñecemento segundo o indicado no parágrafo precedente da declaración da urxencia da expropiación así como da prevalencia do proxecto, procede neste intre, ao abeiro das competencias atribuídas ao Concello de Vigo pola Lei 3/2016, do 1 de marzo, continuar co procedemento expropiatorio- por urxente ocupación-, facendo constar expresamente que, o Concello de Vigo, xa efectúo o trámite preceptivo de informacion pública dos bens e dereitos aafectados afectados, de conformidade co previsto no artigo 18 da LEF. Con data do 27 de novembro de 2020, a Vicepresidenta da Xerencia municipal de Urbanismo do Concello de Vigo, ditou resolución pola que se dispuso, en cumprimento do pautado no artigo 52 da vixente Lei de expropiación forzosa do 16 de decembro de 1954 e nos artigos 56 e seguintes do Regulamento para a súa aplicación, convocar aos titulares dos bens e dereitos afectados para que comparezan, na data e na franxa horaria que deseguido se indican, para proceder ao levantamento das actas previas á ocupación, que terá lugar nos predios afectados, por mor do cumprimento das debidas condicións sanitarias ocasionada polo Covid-19, nas cales se recollerán os datos necesarios para determinar os bens e dereitos afectados, e os prexuízos derivados da rápida ocupación. Ao dito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade. De conformidade co pautado no artigo 44 da Lei 39/2015, do 1 outubro, do procedemento administrativo común das administracións públicas, a publicación desta resolución no Boletín oficial da provincia, e no Boletín Oficial do Estado, servirá como notificación aos posibles interesados que non puidesen ser identificados, aos titulares de bens e dereitos que sexan descoñecidos, a aqueles dos que se ignore o seu domicilio, ou ben a quen tentada a súa notificación, non se puido practicar. BRY/Er En Vigo, 30 de novembro 2020 A Vicepresidenta da XMU – María José Caride Estévez (Resolución do 11.07.2019)
APROBACIÓN INICIAL MODIFICACIÓN ORDENANZA DE CIRCULACIÓN E TRÁFICO
ADMINISTRACIÓN LOCAL — Municipal — Mos (Ordenanzas e Regulamentos, 27/01/2020)

Aprobado inicialmente por acordo do Pleno deste Concello de 30.12.2019 a “Modificación da Ordenanza municipal reguladora de cirulación e tráfico do Concello de Mos”, sometese a información pública e audiencia aos interesados para a presentación de reclamacións e suxestións que se teñan por convenientes polo prazo de TRINTA DIAS, a contar desde o día seguinte a publicación deste anuncio. Mos, 15 de xaneiro de 2019 A Alcaldesa, Nidia Mª Arévalo Gómez (asinado dixitalmente)
APROBACIÓN DEFINITIVA DO PLAN MUNICIPAL DE PREVENCIÓN E DEFENSA CONTRA INCENDIOS FORESTAIS DO CONCELLO DE FORCAREI
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 09/12/2020)

Por resolución da Alcaldía nº 862/2020, de data 17/11/2020, adoptouse o seguinte acordo: PRIMEIRO: DESESTIMAR a alegación presentada por D. Manuel Álvarez Álvarez, en base ao informe emitido polo Subdirector Xeral de Prevención da Dirección Xeral de Defensa do Monte (Consellería do Medio Rural da Xunta de Galicia), en data 21/10/2020). SEGUNDO: APROBAR definitivamente o PLAN MUNICIPAL DE PREVENCIÓN E DEFENSA CONTRA INCENDIOS FORESTAIS do Concello de Forcarei. TERCEIRO: Publicar no Boletín Oficial da Provincia de Pontevedra o acordo de aprobación definitiva do Plan Municipal de Prevención e Defensa contra Incendios Forestais do Concello de Forcarei. CUARTO: Publicar no taboleiro de anuncios e na sede electrónica, https://forcarei.sedelectronica. gal/, o acordo de aprobación definitiva do Plan Municipal de Prevención e Defensa contra Incendios Forestais do Concello de Forcarei. QUINTO: Notificar o presente acordo a D. Henry Fabian Joan Marc Salut Antoniles. SEXTO: Dar conta do presente acordo ao Pleno da Corporación na primeira sesión ordinaria que se celebre. DOCUMENTO ASINADO ELECTRONICAMENTE SEGÚN OS DATOS QUE FIGURAN NA MARXE
EXTRACTO DA CONVOCATORIA DA V EDICIÓN DOS PREMIOS SOFÍA NOVOA ORTIZ Á INCLUSIÓN DA PERSPECTIVA DE XÉNERO NOS TRABALLOS DE FIN DE GRAO E FIN DE MÁSTER
ADMINISTRACIÓN LOCAL — Provincial — Deputación Provincial (Subvencións e axudas, 18/09/2020)

De conformidade co previsto nos artigos 17.3. b) e 20.8. a) da Lei 38/2003, de 17 de novembro, xeral de subvencións, publícase o extracto da convocatoria cuxo texto completo se pode consultar na Base de Datos Nacional de Subvencións (BDNS): http://www.pap. minhap. gob. es/bdnstrans/index Alumnado da Universidade de Vigo pertencente aos campus de Pontevedra e de Vigo. Concesión da V Edición dos Premios Sofía Novoa Ortiz, dirixidos a fomentar, consolidar e dar a coñecer a inclusión da perspectiva de xénero nos traballos de fin de grao e fin de máster realizados na Universidade de Vigo, nos campus de Pontevedra e de Vigo. Bases reguladoras da V Edición dos Premios Elena Aurelia Saez de Adana Cilveti, aprobadas pola Resolución presidencial núm.2020002628, de 16 de setembro de 2020 Bases de execución do Orzamento provincial para o ano 2020 e demais lexislación aplicable. O importe total dos premios é de 5.200 €, outorgados da seguinte maneira: —Dous premios dotados con 1.000 € cada un —Un accésit dotado con 600 € —Dous premios dotados con 1.000 € cada un —Un accésit dotado con 600 € O prazo de presentación de solicitudes finaliza o 2 de outubro de 2020 e a data límite para a entrega dos traballos por vía telemática é o 9 de outubro de 2020. Sexto. Outros datos de interese As bases estarán a disposición das persoas interesadas no Boletín Oficial da Provincia de Pontevedra (BOPPO) e en www.depo. gal. Os criterios de valoración dos traballos serán os establecidos no punto sétimo das bases reguladoras. O pagamento realizarase mediante transferencia bancaria. Pontevedra, 16/09/2020. A presidenta da Deputación de Pontevedra, Federico Juan Eriksson Gonzalez Rico.
APROBACIÓN INICIAL DE MODIFICACIÓN ORZAMENTARIA Nº 15/20
ADMINISTRACIÓN LOCAL — Municipal — Meis (Presupostos e cadros de persoal, 23/11/2020)

O Pleno do Concello de Meis, en sesión celebrada o día 13 de novembro de 2020, acordou aprobar inicialmente o expediente de modificación orzamentaria nº 15/20 do Orzamento Xeral do Concello de Meis, na modalidade de transferencia de crédito entre aplicacións pertencentes a distintas áreas de gasto nº 06/20. En cumprimento do disposto nos artigos 179.4 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse o público na Intervención deste Concello, durante un prazo de quince días hábiles, a contar dende o día seguinte ó da inserción do presente edicto no Boletín Oficial da Provincia, co fin de que, durante o mesmo, os interesados poidan examinar o expediente e formular as reclamacións que se estimen oportunas. De acordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. A ALCALDESA_ELEUTERIO JESUS SORRIUS URBANSKA ASINADO ELECTRÓNICAMENTE
LIQUIDACIÓN CORRESPONDENTE AO PREZO PÚBLICO POLO SERVIZO DE GARDERÍA MUNICIPAL DE DECEMBRO 2020
ADMINISTRACIÓN LOCAL — Municipal — Estrada, A (Recadación, 15/12/2020)

Mediante o Decreto da Alcaldía núm 1499, do 7 de decembro de 2020, aprobouse a liquidación correspondente ao Prezo público polo servizo de gardería municipal de DECEMBRO 2020 cun importe de: 3.113,68 € e un total de 92 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 7/12/2020 ao 7/02/2021, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente á marxe O alcalde
APROBACIÓN INICIAL MODIFICACIÓN ORDENANZA
ADMINISTRACIÓN LOCAL — Municipal — Meaño (Ordenanzas e Regulamentos, 11/08/2020)

Aprobado inicialmente polo Pleno da Corporación, en sesión ordinaria de data 31 de xullo de 2020, a modificación do anexo da Ordenanza municipal reguladora do prezo público polo servizo que se presta na Escola Infantil Municipal 0-3 anos do Concello de Meaño. Exponse ao público, ó abeiro do artigo 49 da Lei 7/1985, do 2 de abril, Reguladora das Bases do Réxime Local, polo prazo de trinta días hábiles, contados a partir desde o día seguinte o da publicación deste anuncio no Boletín Oficial da Provincia, para que os interesados poidan examinar o expediente e presenta-las reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. En Meaño, o alcalde Carlos Vieitez Fernández Documento asinado e datado dixitalmente ao marxe
CONTA XERAL CORRESPONDENTE AO EXERCICIO 2019
ADMINISTRACIÓN LOCAL — Municipal — Oia (Presupostos e cadros de persoal, 03/12/2020)

En cumprimento de canto dispón o artigo 212 do Texto refundido da Lei reguladora das facendas locais, aprobado por Real decreto lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ao público a CONTA XERAL correspondente ao exercicio 2019, por un prazo de quince días, para que durante ese prazo e oito días máis, poidan formularse reclamacións, reparos ou observacións. En Oia, a 24 de novembro de 2020. A Alcaldesa – Cristina Correa Pombal. Asdo dixitalmente á marxe.
DH. W36.69119. SOLICITUDE DE Mª JESÚS PENA BÚA DE AUTORIZACIÓN OBRAS PARA CONSTRUCIÓN VIVENDA UNIFAMILIAR EN CUNTIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 23/01/2020)

As obras solicitadas consisten na construción de vivenda unifamiliar na parcela (36015A046000990000PI), na ría Bernardo Sagasta, no núcleo urbano de Cuntis. A edificación localizarase a una distancia mínima de 84,50 metros do río Galo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cuntis ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. O xefe do servizo territorial (P. S. Resoluc. dirección de Augas de Galicia do 20/02/2017)
PADRÓN AUGA 3º TRIMESTRE 2020
ADMINISTRACIÓN LOCAL — Municipal — Illa de Arousa, A (Recadación, 03/11/2020)

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, canon da auga e coeficiente de vertedura, correspondente ao 3º trimestre de 2020, estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa Palmeira, 26, en horario de 15:30 a 18:30 horas de luns a xoves, e de 13:00 a 15:00 os venres, para que os interesados poidan examinalo, e, no seu caso, formular as reclamacións que consideren oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 15:30 a 18:30 horas de luns a xoves, e de 13:00 a 15:00 os venres, excepto festivos. Transcorrido o período voluntario de pago establecido, ata o 7 de xaneiro de 2021, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e o coeficiente de vertedura, a vía de constrinximento será realizada pola consellería competente en materia de facenda da Xunta de Galicia. A Illa de Arousa. O ALCALDE Asdo. Carlos Iglesias Cores
APROBACIÓN INiCIAL DO ORZAMENTO 2021
ADMINISTRACIÓN LOCAL — Municipal — Ponteareas (Presupostos e cadros de persoal, 30/11/2020)

Acordo do Pleno do Concello de Ponteareas polo que se aproba inicialmente o Orzamento Municipal para o exercicio 2021. Aprobado inicialmente en sesión ordinaria do Pleno deste Concello, de data 24 de novembro de 2020, o Orzamento Xeral, Bases de Execución, e o Cadro de Persoal Funcionario, Laboral e Eventual para o exercicio económico 2021, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://ponteareas.sedelectronica. gal]. De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. Ponteareas, 25 de novembro de 2020 O Alcalde Asdo./ Xosé Represas Giráldez
CONTA XERAL 2019
ADMINISTRACIÓN LOCAL — Municipal — Meaño (Presupostos e cadros de persoal, 11/08/2020)

Informada favorablemente pola Comisión Especial de Contas, en sesión de data 27 de xullo de 2020, a Conta Xeral do Concello de Meaño correspondente ao exercicio económico 2019, exponse ao público mediante edicto publicado no Boletín Oficial da Provincia de Pontevedra, na páxina web e no Taboleiro de Edictos do Concello por un prazo de quince días hábiles contados a partir do seguinte ao da publicación deste anuncio no Boletín Oficial da Provincia de Pontevedra, durante os cales e oito máis os interesados poderán presentar reclamacións, reparos ou observacións á mesma, ao abeiro do artigo 212.3 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais. O que se fai público para xeral coñecemento e efectos, podendo acceder á mesma na dirección web do Concello https://concellodemeano.sedelectrónica.gal/transparency/En Meaño, o alcalde Carlos Vieitez Fernández Documento asinado e datado dixitalmente ao marxe
APROBACIÓN DEFINITIVA EXPEDIENTE DE MODIFICACIÓN DE CRÉDITO N.º 21-20
ADMINISTRACIÓN LOCAL — Municipal — Vilaboa (Presupostos e cadros de persoal, 05/11/2020)

Contra este Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. O alcalde, César Poza González.
EMPRAZAMENTO PROCEDEMENTO ABREVIADO 389/2019-CC
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 18/02/2020)

No Xulgado do Contencioso-Administrativo numero 1 de Pontevedra interpúxose o recurso contencioso-administrativo co número de procedemento abreviado 389/2019, promovido por Brenda Carmen Cuecas Arimany, contra o acordo plenario do 26 de setembro de 2019 do Concello de Caldas de Reis, que resolveu aprobar definitivamente a súa Relación de Postos de Traballo. En consecuencia, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, e dando cumprimento ao requirimento efectuado polo Xulgado do Contencioso-Administrativo número 1 de Pontevedra, notifícase aos/ás interesadas para que, se ao seu dereito convén, poidan comparecer perante o referido Xulgado no prazo de nove (9) días contados desde o seguinte ao da publicación do presente emprazamento. Documento datado e selado dixitalmente á marxe, O alcalde
APROBACIÓN PROVISIONAL DA MODIFICACIÓN DA ORDENANZA FISCAL REGULADORA DA TAXA POLA PRESTACIÓN DO SERVIZO DE REDES DE SUMIDOIROS E DEPURACIÓN DE AUGAS RESIDUAIS
ADMINISTRACIÓN LOCAL — Municipal — Grove, O (Ordenanzas e Regulamentos, 14/05/2020)

O Pleno deste Concello, en sesión celebrada o 12.05.2020, acordou a aprobación provisional da modificación da ordenanza fiscal reguladora da taxa pola prestación do servizo de redes de sumidoiros e depuración de augas residuais. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se presentaran reclamacións, considerarase aprobado definitivamente o devandito acordo. O Alcalde: Jose Cacabelos Rico.
DH. V36.69558. SOLICITUDE DE CAMPSA ESTACIONES DE SERVICIO, S. A., DE AUTORIZACIÓN PARA O VERTIDO Á CUNETA DA ESTRADA CON DESTINO FINAL NO REGO DAS CABRAS (CUNCA DA RÍA E VIGO)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 14/01/2020)

As augas residuais industriais de escorrega xeradas na zona de subministro de combustibles e na zona de descarga son conducidas para o seu tratamento nun decantador de 1.000 L de capacidade e de dimensións 1,2 m de diámetro e 1,305 m de altura, e posteriormente a un separador de hidrocarburos de 3 L/s de capacidade, de 1,235 m de altura, 1,5 m de lonxitude e 0,8 m de ancho. O efluente do separador de hidrocarburos vértese á cuneta da estrada no punto de coordenadas UTM (ETRS89): X=528.242; Y=4.681.276; a cal, á súa vez, verte ao rego das Cabras (cunca da ría de Vigo) no punto de coordenadas UTM (ETRS89): X=528.247; Y=4.681.277. As augas residuais industriais xeradas na ponte de lavado e as augas residuais domésticas están conectadas á rede de saneamento municipal, polo que non se realizará vertido destas augas residuais ao dominio público. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Sur de Augas de Galicia sito na rúa San Salvador núm.2 – 4º de Vigo, onde se atopa exposto o proxecto para que poida ser examinado por quen desexe. Santiago de Compostela (sinatura dixital). A xefa da Área de Vertidos Maria Elpidia Sallan Eddaheri
APROBACIÓN NOVO PREZO PÚBLICO PARA PARTICIPAR NA ACTIVIDADE DENOMINADA "ANDAINA DA LAMPREA"
ADMINISTRACIÓN LOCAL — Municipal — Arbo (Outros documentos, notificacións e informacións públicas, 24/01/2020)

A Xunta de Goberno Local na sesión extraordinaria que tivo lugar o día 17 de xaneiro de 2020 adoptou o seguinte acordo: “ Primeiro. Aprobar o seguinte prezo público por participación na actividade de “Andaina da Lamprea”: Será obxecto deste prezo público a participación na actividade municipal denominada “Andaina da Lamprea” organizada e desenvolta polo Concello de Arbo, que ten lugar no mes de abril. A obriga de pagamento do prezo público establecido nace dende o momento no que se formalice a inscrición na referida actividade municipal. O pagamento do prezo público deberá efectuarse mediante ingreso no número de conta bancario que figura no formulario de inscrición. A inscrición será nas oficinas municipais do Concello. Coa inscrición correspondente deberá achegarse copia do xustificante de pagamento. Quedan obrigados ao pagamento dos prezos públicos regulados, as persoas e entidades que soliciten a inscrición nesta andaina. Dita obriga nace no momento da solicitude de participación na actividade e extinguirase co desfrute desta. A contía do prezo publico fíxase en 8 €.- por participante. Esta contía da dereito a participar na Andaina e a Degustación dos produtos típicos do Concello de Arbo no Centro de Interpretación do Viño e da Lamprea. Mediante ingreso no número de conta bancario ES44.2080.5011.853040005379 No non previsto no presente texto regulador e que faga referencia á aplicación, xestión, liquidación, inspección e recadación deste prezo público, estarase ao disposto na Lei Xeral Tributaria e demais lexislación de carácter local e xeral que lles sexa de aplicación; en especial o Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e o Regulamento Xeral de Recadación e demais normativa concordante. Os presentes prezos públicos e o seu texto regulador entrarán en vigor o mesmo día da súa publicación no BOP. Segundo. Proceder a súa p ublicación no Boletín Oficial da Provincia de Pontevedra.” Documento asinado electronicamente en data 17.01.2020. O alcalde, Horacio Gil Expósito
EDICTO APROBACIÓN INICIAL DE EXPEDIENTE DE CRÉDITO EXTRAORDINARIO Nº 4/2020- MODIFICACIÓN DE CRÉDITOS Nº 17/2020
ADMINISTRACIÓN LOCAL — Municipal — Tui (Presupostos e cadros de persoal, 09/06/2020)

Aprobado inicialmente polo Pleno da corporación, en sesión ordinaria de data 28 de maio do 2020, o Expediente de Crédito Extraordinario nº 4/2020 (Modificación de Créditos nº 17/2020), con cargo ao Remanente Líquido de Tesourería para gastos xerais e anulacións en créditos de gasto corrente para financiar gastos ante a situación xerada como consecuencia da crise sanitaria ocasionada polo COVID-19, exponse ao público ao abeiro do artigo 177.6 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra e no Taboleiro de Edictos do Concello. Tui, documento asinado dixitalmente á marxe. O alcalde, Enrique Cabaleiro González
DEDICACIÓNS PARCIAIS
ADMINISTRACIÓN LOCAL — Municipal — Agolada (Outros documentos, notificacións e informacións públicas, 18/12/2020)

O Pleno da Corporación, en sesión de data 27 de novembro de 2020, acordou que os cargos de 1º Tenente de Alcalde, 3º Tenente de Alcalde e Concelleiro de Obras Públicas e Urbanismo e o de Concelleiro de Servizos Sociais, Mueller, Terceira Idade, Igualdade e Sanidade, teñan dedicacións parciais, según se indica a continuación: O que se fai público para xeral coñecemento en cumprimento do disposto no artigo 75.5 da Lei 7/1985, Reguladora das Bases de Réximen Local. Agolada, O Alcalde-Presidente, Luis Calvo Miguélez
APROBACIÓN DEFINITIVA MODIFICACIÓN DE CRÉDITO DO ORZAMENTO MUNICIPAL.
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 16/10/2020)

Para os efectos do disposto no art.169.1 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, e o art.20.1 do Real Decreto 500/1990, de 20 de abril, faise público para xeral coñecemento que o Pleno en sesión celebrada o 7 de setembro de 2020 aprobou inicialmente a modificación de crédito na modalidade de transferencia de crédito de pleno 1/20. O devandito acordo resulta definitivo ao non ser presentada reclamación algunha. Os Capítulos afectados por tal modificación de crédito do Orzamento Municipal son os seguintes: Vilanova de Arousa, 9 de outubro de 2020. O Alcalde, Gonzalo Durán Hermida.
APROBACIÓN DEFINITIVA DE MODIFICACIÓN PRESUPOSTARIA Nº 12/2020 POR SUPLEMENTO DE CRÉDITO 1/2020
ADMINISTRACIÓN LOCAL — Municipal — Oia (Presupostos e cadros de persoal, 29/04/2020)

Aprobado polo Pleno deste Concello o expediente de modificación presupostaria nº 12/2020 por suplemento de crédito 1/2020, por acordo adoptado en sesión celebrada o día 10.03.2020, foi obxecto de exposición pública, por medio de anuncio publicado no BOP Nº 56 de 23.03.2020. A día de hoxe, enténdese transcorrido o prazo, a pesar da xenérica suspensión de prazos incluída entre os efectos do estado de alarma ( RD 463/2020), por entender que se trata dun procedemento específico, regulado no T. R. 2/2004 da Lei de facendas Locais, e non un procedemento común, aos que se aplica a disposición adicional 3ª do Real Decreto 463/2020, seguindo o criterio da Subdirección Xeral de Estudios e Financiación de Entidades Locais da Secretaría Xeral de Financiación Autonómica e Local. Igualmente, non téndose presentado reclamacións durante o prazo de exposición ao público, en cumprimento do que dispón, o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que, trala modificación operada, o orzamento 2020, de gastos e ingresos, resu mido por capítulos, resulta como sigue: Capítulo DENOMINACIÓN € I Gastos de Persoal 453.068,23 II Gastos en bens correntes e servicios 1.204.673,31 III Gastos financeiros 100,00 IV Transferencias correntes 100.050,00 V Fondo de continxencias 5.435,80 VI Inversións reais 44.625,61 VII Transferencias de capital 0,00 VIII Activos financeiros 2.000,00 IX Pasivos financeiros 2.584,81 Total GASTOS … … … 1.812.537,76 Capítulo DENOMINACIÓN € I Impostos directos 569.000,00 II Impostos indirectos 21.000,00 III Taxas e outros ingresos 186.000,00 IV Transferencias correntes 916.037,76 V Ingresos patrimoniais 500,00 VI Alleamento de inversións reais 0,00 VII Transferencia de capital 0,00 VIII Activos financeiros 120.000,00 IX Pasivos financeiros 0,00 Total INGRESOS … … … 1.812.537,76 Oia, a 20 de abril de 2020. Asinado dixitalmente á marxe. A alcaldesa-presidenta Cristina Correa Pombal
EXPOSICIÓN AO PÚBLICO CONTA XERAL 2019
ADMINISTRACIÓN LOCAL — Municipal — Guarda, A (Presupostos e cadros de persoal, 03/06/2020)

Formada e rendida a Conta xeral do Orzamento deste Concello, correspondente ao exercicio económico de 2019, e informada pola Comisión especial de Contas, en sesión de data 25 de maio de 2020, exponse ao público, segundo o artigo 212.3 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, polo prazo de quince días hábiles, durante os cales e oito máis, os interesados poderán presentar as reclamacións, reparos ou observacións que estimen pertinentes. O Alcalde, Antonio Lomba Baz Documento asinado dixitalmente á marxe.
APROBACIÓN DEFINITIVA DE EXPEDIENTE DE CRÉDITO EXTRAORDINARIO Nº 1/2020–(MODIFICACIÓN DE CRÉDITOS 3/2020)
ADMINISTRACIÓN LOCAL — Municipal — Tui (Presupostos e cadros de persoal, 28/05/2020)

Transcorrido o prazo de exposición regulamentario (BOP nº 79, do 27 de abril do 2020), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Crédito Extraordinario nº 1/2020 (Modificación de Créditos 3/2020, aprobado polo Pleno en sesión ordinaria do 16 de abril do 2020; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui. O Alcalde, Documento asinado dixitalmente á marxe.
CONVOCATORIA E BASES PARA PROVER POR CONCURSO-OPOSICIÓN 1 PRAZA DE OPERARIO CONDUTOR CON CARACTER INTERINO
ADMINISTRACIÓN LOCAL — Municipal — Tomiño (Persoal, oposicións, 03/06/2020)

Mediante resolución desta alcaldía de 27 de maio de 2020, aprobáronse as bases da convocatoria para prover por concurso-oposición 1 Praza de Operario Condutor do Concello de Tomiño, mentres non se cubra a praza en propiedade e a creación dunha bolsa de emprego para as coberturas temporais que poidan producirse no cadro de operarios condutores do Concello. Pola presente ábrese un prazo de 10 días hábiles, a partir do seguinte ao da publicación deste anuncio no Boletín Oficial da Provincia de Pontevedra, para presentar as solicitudes e demais documentación requirida no Rexistro Xeral do Concello de Tomiño de maneira presencial, na sede electrónica tomino. sedelectronica. gal ou ben mediante calquera das formas establecidas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, todo elo de conformidade coas bases do procedemento expostas na páxina web do Concello (tomino. gal) O resto dos anuncios (lista de admitidos, lugar e data das probas, etc.) da presente convocatoria serán publicadas unicamente na paxina web do concello de Tomiño. A MOSATI ORENSANZ, JOSEFA TRINIDAD EL Asinado en Tomiño por sinatura Dixital Certificada na data que figura na marxe do presente documento.
EMPRAZAMENTOS PROCEDEMENTO ABREVIADO 400/2019 INTERPOSTO POR AMÉRICO PINO COBAS
ADMINISTRACIÓN LOCAL — Municipal — Poio (Outros documentos, notificacións e informacións públicas, 16/01/2020)

En cumprimento da Resolución da Alcaldía de data 3 de xaneiro de 2020, recibido neste Concello, con Rexistro de Entrada núm.6714 en fecha 20 de decembro de 2019, e de conformidade co art.49 da Lei 29/1998 de 13 de xullo, reguladora da xurisdición contencioso-administrativa, particípase que ante o Xulgado do Contencioso-Administrativo Núm.2 de Pontevedra, tramítase o procedemento abreviado número 400/2019, promovido por D. ALEJANDRO ANDRES KOUBI BROWN contra Resolución da Alcaldía de data 22 de agosto de 2019 pola que se desestima o recurso de alzada interposto fronte ao acordo do tribunal seleccionador para brigada de prevención de incendios forestais ano 2019, tomado na sesión de 1 de xullo de 2019, e confirma a exclusión do aspirante do proceso selectivo, por non superar as probas físicas O que se comunica aos efectos da notificación prevista no mencionado precepto da citada lei xurisdicional consonte ao establecido no artigo 45.1. b) da Lei 39/2015, de 2 de outubro, de procedemento administrativo común das administracións públicas, a fin de que o persoal que participou en dito proceso de selección ou que se puideran ver afectados pola Resolución da Alcaldía mencionada e que teña interese lexítimo no mantemento do acto impugnado, poida comparecer e persoarse como demandados no citado procedemento, no prazo de nove días contados a partir da publicación e na forma prevista na repetida lei. Asinado dixitalmente á marxe. O alcalde, Luciano Sobral Fernández
DELEGACIÓN OFICIO DE CERIMONIA DE MATRIMONIO CIVIL
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 03/12/2020)

Con data 24 de novembro de 2020 o Razvan Ioan Airam Jose Tough Patuel ditou o Decreto número 2020-2966 en resposta a solicitude n.º 8889 de 6 de novembro de 2020, para a autorización de matrimonio civil entre MMAS e JASC, a realizar no seu domicilio o vindeiro 28 de novembro de 2020. En uso das atribucións que me confiren os artigos 21.1 s) da lei 7/1985, de 2 de abril, Reguladora de Bases de Réxime Local (LRBRL) e o artigo 51.1 do Código Civil. De acordo co establecido no artigo 21.3 da LRBRL e nos artigos 114 a 118 do R. D. 2568/1986, de 28 de novembro, polo que se acorda o Regulamento de Organización, Funcionamento e Réxime Xurídico das Entidades Locais. O Sr. Alcalde resolveu delegar puntualmente no Señor Concelleiro da Corporación Don Manuel Constantino Luis Abel Zaouia Tilica a súa atribución para a autorización do matrimonio civil referenciado. O Alcalde – Xosé Represas Giráldez (Documento asinado electronicamente).
MODIFICACIÓN DO PROCEDEMENTO A SEGUIR NA ADXUDICACIÓN DE CONTRATOS MENORES POR RAZÓN DA CONTÍA
ADMINISTRACIÓN LOCAL — Municipal — Bueu (Outros documentos, notificacións e informacións públicas, 17/03/2020)

XUNTA DE GOBERNO LOCAL ANUNCIO Expediente núm.: 719/2018 Código SIA 1429768 Procedemento Contratación Asunto PROCEDEMENTO A SEGUIR NA ADXUDICACIÓN DE CONTRATOS MENORES POR RAZÓN DA CONTÍA PROMOVIDOS POLO CONCELLO DE BUEU Documento Anuncio de alcaldía Trámite Publicación do acordo núm. A.4.1 adoptado pola Xunta de Goberno Local en data 29.08.18 Que na sesión da Xunta de Goberno Local desenvolvida o 29 de agosto de 2018 foi adoptado o acordo num. A.4.1 nos termos que se indican a continuación:./.1. Deixar sen efecto o acordo da Xunta de Goberno Local do 2 de abril de 2018 relativa á definición do procedemento a seguir na adxudicación de contratos menores por razón de contía: de obra pública promovida polo Concello de valor estimado superior a 10000 euros e inferior a 40000 euros e subministros de valor estimado superior a 8000 euros e inferior a 15000 euros./.”. O que se publica para xeral coñecemento e en cumprimento do acordo adoptado pola Xunta de Goberno Local. DOCUMENTO ASINADO ELECTRONICAMENTE Á MARXE
APROBACIÓN DEFINITIVA MODIFICACIÓN DE CRÉDITOS (SUPLEMENTO DE CRÉDITO)
ADMINISTRACIÓN LOCAL — Municipal — Agolada (Presupostos e cadros de persoal, 03/01/2020)

Expediente: 580/2019 Asunto: suplemento de crédito nº 1/2019 Elévase a definitivo, por non terse presentado alegacións durante a exposición pública do expediente, o acordo inicialmente adoptado polo Pleno da Corporación na sesión que tivo lugar o 29/11/2019. Procédese a súa publicación coa seguinte desagregación (artigo 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, en relación co artigo 177 da mesma norma): Luís Calvo Miguélez, alcalde
NOTAS DO SEGUNDO EXERCICIO E APERTURA DA FASE DE CONCURSO DO PROCESO SELECTIVO CONVOCADO PARA A CREACIÓN DUNHA BOLSA DE EMPREGO DE MESTRAS E MESTRES COMPOSTEIROS
ADMINISTRACIÓN LOCAL — Provincial — Deputación Provincial (Bolsas de emprego, 28/02/2020)

Formalizada a súa renuncia aos prazos establecidos nas bases da convocatoria, o aspirante Luis Genaro Laura Ionela Dies Zarauz realizou, ao finalizar a súa entrevista, o terceiro exercicio-tradución directa ao galego, sen axuda do dicionario, dun texto en castelán elixido polo Tribunal- obtendo a seguinte puntuación: Ao resto de aspirantes correspóndelle a puntuación máxima de dous puntos prevista nas bases da convocatoria por acreditar a convalidación do curso de iniciación e perfeccionamento en lingua galega (CELGA 4). A puntuación obtida polos opositores como consecuencia do desenvolvemento dos distintos exercicios obrigatorios, foi a seguinte: De acordo co establecido nas bases da convocatoria as persoas aspirantes deberán presentar, no prazo de 5 días hábiles contados a partir do seguinte a esta publicación, a documentación relativa á fase de concurso. Pontevedra, 27 de febreiro de 2020.—O Presidente do Tribunal, Gabriel Rodríguez Alonso.
PREZO PÚBLICO ACTIVIDADE SURF
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 14/07/2020)

En cumprimento do disposto no artigo 70.2 da Lei 7/1985, de 2 de Abril, reguladoras das bases do réxime local, faise público o acordo da Xunta de Goberno Local de data 3 de xullo de 2020, polo que se aproba a contía do prezo público pola actividade “CURSO DE SURF”, a celebrar o próximo de 10 de xullo, por importe de 16 euros. O Alcalde Antonio Lomba Baz Documento asinado dixitalmente á marxe.
DELEGACIÓN ATRIBUCIÓNS ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 25/02/2020)

Por decreto da alcaldía de data 18.02.2020 adoptouse a seguinte resolución: Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente e dada a miña ausencia do termo municipal nesas datas, Cerdedo-Cotobade (asinado dixitalmente á marxe). O alcalde Jorge Cubela López
APROBACIÓN PROVISIONAL ORDENANZA FISCAL REGULADORA TAXA S. A. F.
ADMINISTRACIÓN LOCAL — Municipal — Campo Lameiro (Ordenanzas e Regulamentos, 15/01/2020)

Acordo do Pleno do Concello de Campo Lameiro polo que se aproba provisionalmente a modificación da Ordenanza fiscal reguladora da taxa por prestación servizo de axuda no fogar O Pleno deste Concello, en sesión ordinaria celebrada o día 26 de decembro de 2019, acordou a aprobación provisional da modificación da Ordenanza fiscal reguladora da taxa por prestación servizo de axuda no fogar do Concello de Campo Lameiro E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio en o Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [ http://campolameiro.sedelectronica.com ]. Se transcorrido devandito prazo non se presentaron reclamacións, considerarase aprobado definitivamente devandito Acordo.
APROBACIÓN INICIAL MODIFICACIÓN PUNTUAL DE RELACIÓN DE POSTOS DE TRABALLO
ADMINISTRACIÓN LOCAL — Municipal — Ponteareas (Presupostos e cadros de persoal, 07/02/2020)

Aprobado inicialmente polo Pleno da Corporación Municipal, en sesión ordinaria do 28/01/2020, a Modificación Puntual da Relación de Postos de Traballo (RPT) do Concello de Ponteareas, en aplicación do disposto no artigo 169 do Texto Refundido da Lei Reguladora das Facendas Locais, anúnciase a súa exposición pública durante 20 días hábiles, contados a partir do seguinte ao da publicación do presente anuncio no BOP, a efectos de exame e reclamacións ante o Pleno. De non formularse estas, entenderase elevado automaticamente a definitivo o referido acordo de aprobación inicial. Ponteareas, documento asinado electronicamente.